# Opfølgningsplan 2019-2020

### Ny strategi og vision

Mål: Skolen skal udarbejde en 5 årig strategi for at skabe et nyt langsigtet mål for kvalitetssikring af skolens prioriteringer. Skolen har en vision, der kræver en opdatering med en nutidig og fremtidssikret beskrivelse af skolens retning.

Skolens ansatte skal inddrages i udarbejdelsen af skolens strategi og bidrage til målsætninger for de kommende år. Skolens elever og kursister skal ligeledes inddrages i processen omkring en ny strategi.

I løbet af året skal der arbejdes med skolens identitet og udviklingsmål både på den korte og lange bane.

Evaluering:

Der er afholdt et to-dags strategiseminar for alle ansatte med inddragelse af et elev/kursist panel og bestyrelsen har haft et strategiseminar for at sikre den brede indflydelse.

Der er udarbejdet en ny strategi fra 2019-2024, som ligger på skolens hjemmeside.

### Forpligtende fællesskaber

Mål: Det er skolens målsætning at sikre et professionelt læringsfællesskab for at fastholde og skabe overskud, plads og tid til at fastholde det gode relations-arbejde, skolen er kendt for. Det er et mål at udvikle skolens studiemiljø med fokus både på faglighed og fællesskaber for at sikre trivsel og læring.

Faggrupperne skal udvide samarbejdet omkring digitale materialer og samlæsning for at kvalitetssikre forløb i de fag, der har klasseskift fra 1. til 2. HF.

Evaluering:

Skolens PU arbejder med observationer og der er udarbejdet et opstartsseminar for alle undervisere med fokus på Professionelle lærings fællesskaber og gensidig supervision i faggrupperne. Projektet er flerårigt og skal bidrage til en kulturforandring i retning af større kendskab til den enkelte undervisers undervisning og dermed en åbenhed omkring best practise og de udfordringer, den enkelte underviser kan stå med i undervisningen.

Ledelsen udarbejder ledelsesgrundlag for god ledelse i fællesskaber og KAR-beskrivelse af ledelsens opgaver.

### Udsyn

Mål: At fastholde og udbygge det gode eksterne samarbejde og den politisk interessevaretagelse. At nytænke og gentænke fagudbud, fagpakker etc. med henblik på at løbende at tilpasse uddannelser og tilbud til samfundets og elevernes behov. At have moderne og tidssvarende fysiske rammer for undervisningen.

Metoder: Der udarbejdes en samlet prioriteret plan for bygningsfornyelse, og der arbejdes fortsat for muligheden for at flytte til andre lokaler.

## Digitalisering

Mål: At øge kvaliteten på skolens fjernundervisningsflade, som udvikler sig løbende til at blive en større andel af skolens enkeltfagsafdeling.

Evaluering:

Der skal efteruddannes inden for området med fjernundervisning. Det sker ved at sikre faggruppemøder på tværs af fjernundervisere med didaktiske udfordringer og en plan for e-certificering af skolens fjernundervisningsforløb. Der skal i det første år certificeres mindst to fjernundervisningsfag, som bliver dansk og psykologi.

Der indgås samarbejde med forlaget Systime med fokus på digitalisering af materialer i undervisningen og udvikling i fællesskab i faggrupper for at skabe nytænkende digitale formidlingsplatforme.

Mål: At øge kendskabet til begrebet Computational Thinking og udvikle lærerkompetencer inden for teknologiforståelse

Evaluering:

Tre af skolens HF undervisere efteruddannes inden for teknologiforståelse ved at deltage i regionsprojekt omkring teknologiforståelse og inddrage elever og kursister i arbejdet for at kunne evaluere på området og vidensdele i organisationen.

### Administration

Mål: At sikre stabilitet, kvalitet og udvikling i skolens administration i en tid, hvor skolen oplever nedgang i aktivitet og dermed større sårbarhed i de administrative områder. Der skal sikres en administration, der er økonomisk rentabel, men først og fremmest kan sikre skolens drift og data i en usikker fremtid efter udspaltningen af VUC til FGU.

Evaluering:

Der etableres et administrativt fællesskab med to VUC skoler med opstart i foråret 2020. Det administrative fællesskab hostes af Randers HF og VUC og samtlige administrative medarbejdere og processer placeres her. Det administrative fællesskab er udviklet i samarbejdet mellem de tre rektorer og skolernes bestyrelser. Der ansættes en ny fælles administrationschef, som skal drifte fællesskabet.